AksaraLLM/aksara-bahasa-daerah-v1 huggingface dataset:
Sukhoi Su-27 (kode NATO: Flanker) iku Montor mabur sing wiwitané diprodhuksi déning  Uni Soviet, lan dirancang déning  Biro Disain Sukhoi. Montor mabur iki dirancang kanggo dadi saingan utama génerasi anyar montor mabur  perang Amérikah Sarékat (yo iku F-14 Tomcat, F-15 Eagle, F-16 Fighting Falcon, dan F/A-18 Hornet). Su-27 duweni jarak jangkau ingkang tebih,uga duwé  sanjata kang abot, lan kaprigelan  sing dhuwur.

Pengangge

Album

Pranala njaba
Su-27SК Sukhoi 
Su-27 page on knaapo.ru 
Russkiye Vityazi (Russian Knights) Acrobatic Team
Su-27SК Russia Military Analysis
Su-27 page GlobalSecurity.org
Sukhoi Flankers - The Shifting Balance of Regional Air Power
 Asia's Advanced Flankers 
The Su-27SKM
Su-27 free walkaround (37 shots)
Flanker Portrait Digital Military Art
Su-27UB walkaround photos 

Pesawat tempur
Montor mabur Ruslan
~

Eyjafjallajökull (diucapaké minangka [ˈɛɪjaˌfjatlaˌjœkʏtl̥], lan tegesé "pulo glètser gunung") iku salah siji saka glètser Èslan sing luwih cilik. Glètser iki dunungé ana saloring Skógar lan sakuloné glètser Mýrdalsjökull sing luwih gedhé.

Pucuk ès glètser iki nutupi sawijining gunung geni (dhuwuré 1.666 mèter) sing wis kerep njeblug sawisé Jaman Ès lan sakala-kala nggawa rhyolite menyang ndhuwur. Gunung geni iki naté njeblug ping pindho ing taun 2010, ya iku ing tanggal 20 Maret lan 15 April. Jeblugan ing sasi April iki njalari lalu lintas udara sadhuwuring Éropa Lor dadi amburadul lan kudu dipenggak. Miturut para nimpuna, jeblugan iki nganti 10 utawa 20 luwih gedhé tinimbang ing sasi Maret. Jeblugan sadurungé ya kadadéan ing taun 1821 nganti 1823. Banjur jeblugan sadurungé ana ing taun 1612. Kawah gunung geni iki diamèteré kurang luwih 3 – 4 kilomèter lan glètser iki nutupi tlatah sing ambané kurang luwih 100 km pasagi.

Pucuk kidul gunung iki sadurungé ya pasisir Atlantik pulo iki. Déné sagara wis mundhur 5 kilomèter lan manten pasisir iki saiki awujud tebing-tebing dhuwur mawa grojogan banyu sing éndhah-éndhah rupané, sing misuwur dhéwé ya iku Skógafoss. Manawa ana angin kenceng, banyu grujugan sing cilik kadhangkala bisa kasebul tekan dhuwuring gunung.

Uga delengen 
 Dampak érupsi Eyjafjallajökull taun 2010 ing lalu lintas udara

Èslan
Tembung Wod ya iku tembung sakecap utawa sawanda kang wis duwé teges. Tembung wod uga diarani oyoding tembung, amarga tembung wod kalebu struktur tembung kang paling cilik.

Tembung wod punika tèmbung wonten ing Basa Jawi ingkang wujudipun namung sawanda utawi sakècap, nanging sampun ngèmu suraos. Wod punika atègès oyod. Tuladhanipun tèmbung sor, lur, lan sup. Tèmbung sor ngèmu suraos èndhék, lur ngèmu tègès dawa, sup ngèmu tègès mlèbu utawi manjing. Tembung sor manawi angsal wuwuhan punika  saged dados asor, ngisor, dlosor (sadaya ngemu tègès èndhék); tèmbung lur manawi angsal wuwuhan saged dados alur, ulur, mulur (sadaya ngemu tègès dawa); tèmbung sup manawi angsal wuwuhan saged dados susup, angslup (sadaya ngemu teges mlèbu/manjing).

Kados sampun kababar ing nginggil bilih tèmbung ”wod” punika dados oyod utawi uwiting tembung lingga. Supados dados tembung lingga, tembung wod kedah dipunrimbag (dipunyasa, dipuntata) kanthi manéka cara ing antawisipun:

 Dipunwewahi aksara swanten (vokal) ing sangajengipun, contonipun tembung wod: woh, du, bot, dipunwewahi vokal ”a” dados:
a + woh = awoh, a + du = adu, a + bot = abot
 Dipunwewahi vokal ”e” sawingkingipun, contonipun:
ki + e = kie malih dados kiye, ku + e = kue malih dados kuwe, ka + e = kae boten malih
 Dipunsaroja (dirangkep), kados ing tembung wod: dom, dang, kon.
dom + dom = domdom, malih dados dondom, dang + dang = dangdang, malih dados dandang
kon + kon = konkon, lajeng malih dados kongkon
 Dipunseseli r, l, n, m, kados ing tembung wod: sup, ser, gung lan sur.
sup + seselan ”r” = srup, kaulur dados surup, ser + seselan ”l” = sler, kaulur dados seler
gung + seselan ”n” = gnung, kaulur dados gunung, sur + seselan ”m” = smur, kaulur dados sumur

Tuladhané:
 lor
 sur
 byur
 plung
 lsp.

Rujukan 

 Purwadi; Mahmudi; Erna Setijaningrum; Tata Basa Jawa; Media Abadi, Yogyakarta 2005

Tembung
Artikel mawa basa krama
Ingkang dipunwastani imbuhan bebarengan utawi imbuhan sesarengan punika wuwuhan utawi imbuhan ingkang awujud ater-ater saha panambang ingkang kawuwuhaken ing tembung kanthi sesarengan. Imbuhan sesarengan punika kapérang dados kalih, inggih punika imbuhan sesarengan rumaket saha imbuhan sesarengan renggang.

Basa Jawa
Imbuhan sesarengan rumaket punika ater-ater saha panembang ingkang kawuwuhaken ing tembung lingga kanthi sesarengan, boten kapethil-pethil utawi kapisah-pisah. Ingkang kalebet punika angka  -an, ke- -en, pa- -an, pra- -an.
Imbuhan sesarengan renggang punika ater-ater saha panambang ingkang karaketaken ing tembung lingga boten kanthi sesarengan, nanging urut baka satunggal. Ingkang kalebet imbuhan sesarengan renggang punika A- -i, A- -a, A- -ake, A- -ana, di- -i, di- -ake, di- -ana, -in- -i, -in- -ake, -in- -ana, sa- -e.
Tembung sesulih panuduh punika tembung ingkang nedahaken dununging barang utawi bab tinamtu. Tembung sesulih panuduh kabédakaken:

1. panuduh limrah, tuladhanipun: iki, iku, iku, ika, kae, punika, punika, nika, punika, nganu, anu.

2. Panuduh papan, tuladhanipun: kéné, kono, mara, ngriki, ngriku, ngrika. 
3. Panuduh bab, tuladhanipun: ngene, ngono, ngono, ngaten, makaten.

Tembung réné, rono, rana boten kalebet tembung sesulih panuduh papan, sabab tembung punika asalipun saking mréné, mrono, mrana ingkang mujudaken wancahan saking mara kéné (mréné), mara kono (mrono), mara kana (mrana). Tigang tembung punika kalebet tembung kriya.

Artikel mawa basa krama
Tembung sesulih pitakèn punika satunggiling tembung sesulih (Basa Indonésia: kata ganti) wonten ing Basa Jawi. 
Tembung sesulih pitakèn kénging kanggé pitakèn barang, tiyang, utawi kawontenan. Tuladhanipun: apa, sapa, ngapa, yagéné, généa, endi, kapan, priyé, kepriyé, pira.

Artikel mawa basa krama
Tembung sesulih panyilah punika tembung ingkang nggantos tembung aran ingkang wonten ing baboning ukara. Ingkang kalebet tembung punika sing, kang, saha ingkang.

Tembung sesulih
Tembung sesulih sadhéngah (Basa Indonésia: kata ganti tak tentu), punika tembung ing Basa Jawi ingkang minangka gegantosing tiyang utawi barang ingkang kawontenanipun dèrèng cetha utawi dèrèng genah.

Ingkang kalebet tembung punika ing antawisipun: sawijining, apa-apa, apa baé, sapa-sapa, saben wong, kabèh, sing sapa, salah siji.

 
Artikel mawa basa krama
Tembung wilangan babon punika kabedakaken wilangan kumpulan saha wilangan sadhengah. 
Tuladha: 0; enol (das), 1; siji (eka), 2; loro (dwi), 3;telu (tri), 4;papat (catur), 5;lima (panca), 6;enem (sad), 7;pitu (sapta), 8;wolu (astha), 9;sanga (nawa). Wilangan kaperang-perang malih dados; 1. Las-lasan; saking sawelas dumugi sangalas. 2. Kur-kuran; saking salikur dumugi sangalikur. 3. Dasan; saking sadasa dumugi sangangdasa. 4. Atusan; saking satus dumugi sangangatus. 5. Ewon; saking sewu dumugi sangangewu. 6. Yutan; saking sayuta dumugi sangangyuta. Prelu dipunwigatosaken, wilangan 25 kawaos salangkung, 50 kawaos seket, 60 kawaos suwidak.

Tembung wilangan
Tembung wilangan susun ugi sinebat wilangan undha-usuk. Tembung wilangan susun kanggé ngandharaken urutaning gunggung. Ingkang kalebet tembung wilangan susun punika kapisan (kaping pisan; sapisan), kapindho (kaping kalih), katelu (kaping tiga),  kapapat (kaping sakawan), kalima (kaping gangsal), kaenem (kaping enem), kapitu (kaping pitu), kawolu (kaping wolu), kasanga (kaping sanga), kasepuluh (kaping sadasa) lan sapiturutipun.

Tembung wilangan
Wilangan pecahan punika gunggungipun boten ngantos dumugi satunggal utawi langkung, nanging langkungipun boten genep satunggal.

Tuladha: 1/4 dipunwaos saprapat, 2/4 dipunwaos kalihprapat utawi langkung prasaja 1/2 dipunwaos setengah, 1/3 dipunwaos saprotelon, 1,75 dipunwaos satunggal tigangprapat.

Tembung wilangan
Matematika
Artikel mawa basa krama
Tembung panggandheng utawi kadhangkawis dipunwastani Tembung panyambung punika tembung ing Basa Jawi ingkang ginanipun kanggé nggandhèng ukara satunggal kaliyan ukara sanèsipun ing satunggaling frasa. Tembung-tembung punika kalebet tembung panggandhèng: sawisé, sadurungé, wiwit, rikala, nalika, sinambi, nganti, yèn, janji, saupama, supaya, sanadyan, kamangka, sabab, jalaran, awit, mula, tanpa, lan, sarta, tekan, karebèn, tinimbang, banjur, nanging, malah, kanthi, nganti, awit saking, lan uga, sadurungé iku, karo manèh, kanthi makaten, manawi ngantos, kajawi punika, sasampunipun punika, lan sapiturutipun.

Tembung pangiket 
Tembung pangiket (kata sambung) yaiku tembung kang ngiket utawa anunggalaké: ukara, gatra utawa tembung loro. Tembung iki kena kapilah-pilah dadi 9 warna, yaiku:
 Pangiket pasaja
Kaya ta: lan, karo, kambi, kalawan, sarta, tuwin, miwah, apadene, apamaneh, lsp.
Tuladha: Si Agnes mangkat sekolah diboncèngaké Yamaha karo si Anna, mbakyuné.
 Pangiket kosok balèn
Kaya ta: ewasemono, déné, suprandene, nanging, mangka, lsp.
Tuladha: Olèhku ngandhani wis ora kurang-kurang, ewasemono ora dipaèlu.
 Pangiket amarga (sebab)
Kaya ta: sarèhné, rehne, sabab, awit, jalaran, amarga, déné, lsp.
Tuladha: Krisna ora bisa mèlu latihan karaté, amarga soré iki ana kuliyah.
 Pangiket mangsa (wektu)
Kaya ta: dhèk, rikala, nalika, samangsa, bareng.
Tuladha: Laire adhiku, si Bambang, ngepasi nalika penjajah Jepang teka ana ing Indonésia.
 Pangiket ubaya (prajanji)
Kaya ta: manawa, upama, saumpama, yèn, angger.
Tuladha: Kurniawan pareng ndhèrèk, angger ora rewel.
 Pangiket sumengka
Kaya ta: najan, nadyan, sanajan, sanadyan.
Tuladha: Nugraha tetep mangkat sekolah sanajan udan.
 Pangiket tujuwan
Kaya ta: supaya, karebèn, cikbèn, murih.
Tuladha: Obaté iku ombénen, cikbèn énggal waras.
 Pangiket pepadhan/pepindhan
Kaya ta: kaya, lir, pindha, lirpendah, prasasat.
Tuladha: Bocah loro iku rupané padha ceples, prasasat (kaya) jambé sinigar.
 Pangiket panerus
Kaya ta: yèn, manawa, bilih.
Tuladha: Bu Tris ngendika bilih ngenjang badhé rawuh.

Tembung sesulih
Artikel mawa basa krama
Tembung ancer-ancer (kata petunjuk) yaiku sarupaning tembung kang mratélakake ancer-ancer tumrap dunungé kaanan loro, yaiku maujud karo maujud, kriya karo kriya, utawa maujud karo kriya. Dadi tembung kapindho iku kadhapuk katrangan tumrap, tembung kang kapisan (tembung kang buri adhapuk katrangan tumraping tembung kang ngarep).

Kang kalebu tembung ancer-ancer: ing, menyang, saka, kanggo, marang, déning, wiwit, karo, kadya, mawa, minangka, amrih, murih, manut, kanthi, menyang, ngenani, kaliyan, mungguh, sareng, miturut, lsp.

Tuladha:
 Lungguh ing kursi.
 Lunga menyang Ngayogyakarta.
 Layang iki aturna marang bapak.
 Kowe iki saka ngendi, tekamu kok nganti kasep.
 Aja girang gumuyu, rasakna, mati déning aku.
 Putra ing Dwarawati.

Tembung
Tembung panyilah utawa tembung pangarep utawa sajeroning Basa Indonésia:kata sandhang iku tembung kanggo nyilah-nyilahaké tembung aran. Ana ing basa Jawa cacahé ora akèh, kaya ta: si, sing, sang, kang, iku, mau, e/ne, para.

Tuladha: 
 Kabeh manungsa, ya si Naya, si Dhadhap, si Waru kabèh umat Dalem kang kudu kita tresnani.
 Sing (kang) sapa anresnani marang Gusti, kudu nresnani marang sapapadhané.
 Ana Gréja mau aku sembahyang rosario (tasbèh).

Tembung
Tembung panyeru utawi asring kasebat Tembung panguwuh utawi Tembung sebawa, punika tembung ing Basa Jawi ingkang nggambaraken wedharing raos suka, kagèt, kuciwa, gela, gumun, lan sapiturutipun.

Tuladhanipun: adhuh, ah, hé, lho, lha, o, oh, nah, wah, hah, heh, hus, hi, sokur, horé, walah, tobat, yahud, ta, mbok, jé, kok, dhing, tak.

Sanèsipun ingkang kasebat ing nginggil, wonten ugi tembung panyeru ingkang kasar ingkang kaucap nalika nembé duka, kanthi nambahaken panambang -mu dhumateng pérangan inggih jalmi. Tuladha: ndhasmu, matamu lan sapanungggalipun.

Tembung sabawa 
Tembung sabawa (kata seru) utawa Interjeksi yaiku tembung kang ora duwé teges dhéwé, nanging mratelakake sarasaning atine wong kang ngucapake; dadi wis prasasat ukara.

Tembung iki kena kapérang dadi 6 warna, yaiku:
 Sabawaning samubarang kang kaprungu. Kaya ta: thik, thek, thok, ther, dhor, krosak, blug, lsp.
 Sabawaning samubarang kang katon. Kaya ta: santiyeng, grudug, blas, lap, nyat, lsp.
 Sabawaning pangungun (getun). Kaya ta: wah, tobil, biyang/biyah, toblas, lsp.
 Sabawaning suka (bungah). Kaya ta: hore, huse, heee.
 Sabawaning kaget (ora kanyana). Kaya ta: lho, lah, dalah, lah dalah, wadhuh.
 Sabawaning kacuwan (prihatin). Kaya ta: hus, dhuh, lho, e, o, blahi, lsp.

Tembung
Artikel mawa basa krama
Widyamakna punika peranganing ngèlmu basa ingkang ngrembag bab makna , suraos, teges utawi arti.

Ingkang karembag ing widyamakna punika ya iku, 
 Sinonim inggih punika tembung nunggal misah.
 Antonim inggih punika tembung kosok balen. 
 Homonim inggih punika sami seratan saha pocapan. 
 Homofon inggih punika pocapan ingkang sami. 
 Homograf inggih punika seratan ingkang sami. 
 Hiponim inggih punika panguwaosing tembung. 
 Polisemi inggih punika teges jamak. 
 Ambiguitas inggih punika teges mangro. 
 Jinising makna.
 Tandha. 
 Simbul.

Widya makna, utawi ing salebeting Basa Indonésia dipunwastani semantik, inggih punika ngèlmu paramasastra ingkang ngrembag bab makna salebeting tembung utawi ukara.

Wondéné ingkang kalebet ing widya makna antawisipun;
 Sinonimi, utawi ingkang gadhah artos ingkang sami
 Antonimi/oposisi, ingkang gadhah artos ingkang bènten lan kosokwangsulipun.
 Polisemi, utawi ingkang gadhah teges kathah nanging taksih sami suraosipun.
 Homonimi, utawi ingkang seratan utawi unen-unenipun sami namung mengku teges ingkang bènten.
 hiponimi, utawi ingkang minangka salah satunggaling jinis saking pokokipun.
 Metonimia, utawi ingkang gadhah sesambetan kaliyan samukawis ingkang bènten kaliyan tembungipun utawi saged sinebat peparab.

Ugi pirsani
 Paramasastra
 Widya aksara
 Widya tembung
 Widya ukara

Pranala jaba 
 Bausastra: Jarwa Kawi, Padmasusastra, 1903, #11.

Paramasastra
Basa Jawa
Artikel mawa basa krama
Linguistik
Jinising makna ing basa jawi punika wonten ingkang: 1. mringkus (deduktif); makna ingkang saraosipun mringkus(suwau umum, nanging samangke winates). Tuladha: kaos-->kaos oblong, kaos kaki, kaos kutang. 2. Makna ingkang melar (indhuktif), inggih punika makna ingkang langkung bawera tinimbang sadèrèngipun. Tuladha: amplop -> amplop sogok(suap). Sumpel-> tutup bolongan sogok. 3. Makna ingkang geseh inggih punika suraosipun tembung awit kaprabawan déning éwah-ewahaning kawontenan. 4. Makna kognitif. 5. Makna konotatif. 6. Makna leksikal saha makna gramatikal. 7. Makna referensial.

Uga delengen 
 Widya makna
 Makna
 Maknane jeneng-jeneng Jawa

Basa
Kerata basa ugi sinebat jarwa dhosok. Kerata ateges asal usul tegesing tembung. Kerata basa ateges bab negesi suraosing tembung awewaton asal utawi mula-bukanipun, limrahipun kapirid saking wewancahanipun, kapendhet sunduk prayoginipun. Jarwa mengku teges wedharan utawi katrangan, déné dhosok mengku pikajeng ndhesek, nyodohakaken majeng. Jarwa dhosok kénging dipuntegesi katrangan menggahing tembung sarana dipunkinten-kinten utawi miturut pikajengipun ingkang nerangaken. Kerata basa ditegesi miturut wanda (suku kata), utawa diothak-athik supaya gathuk utawa cocog, miturut kecape tembung.

Tuladha: 
Bapak = bab apa-apa wis pepak (pepak kawruh lan pengalaman).
Batur = embat-embataning tutur.
Bocah = mangane kaya kebo, pagawéane ora kecacah.
Brekat = mak breg diangkat.
Cangkir = dianggo nyancang pikir.
Cengkir = kencenging pikir. 
Copet = ngaco karo mepet-mepet.
Denawa = ngeden hawa (nguja hawa napsu).
Dhésèmber= gedhé-gedhene sumber.
Garwa = sigaraning nyawa. 
Gedhang = digeget leh bar madhang.
Gelas = yèn tugel ora bisa dilas
Gethuk = yèn digeget karo manthuk-manthuk.
Gerang = segere wis arang.
Guru = digugu lan ditiru. 
Gusti = bagusing ati.
Jungkat = majuning tekat
Kaji = tekade mung siji(ngantebi panembahe marang Allah). 
Kathok = diangkat sithok-sithok.
Kodhok = teka-teka ndhodhok.
Krikil = keri ing sikil.
Kuping = kaku njepiping.
Kupluk = kaku nyempluk.
Kursi = yèn diungkurake banjur isi.
Ludruk = gulune gela-gelo, sikile gedrag-gedrug.
Maling = njupuk amale wong sing ora eling.
Mantu = dieman-eman meksa metu. 
Perawan = yèn pepara (lelungan) kudu wayah awan.
Saru = kasar tur kleru.
Sekuter = sambi sedheku lumaku banter.
Sepuh = sabdane ampuh.
Simah = isining omah.
Sirah = isining rah.
Siti = isi bulu bekti.
Sopir = yèn ngaso mampir (ing warung).
Sruwal = saru yèn nganti uwal. 
Tandur = nata karo mundur.
Tapa = tatane kaya wong papa.
Tarub = ditata dimen murub. 
Tebu = antebing kalbu.
Tepas = titip napas.
Tuwa = ngenteni wetuné nyawa ; untune wia rowa.
Wanita = wani mranata.
Wedang = dianggo gawé kadang.
Weteng = ruwet tur peteng.

Rujukan 

Paramasastra
Jinising tembung
Artikel mawa basa krama
Tembung aran (sajeroning Basa Indonésia: kata benda utawa nomina) iku tembung sajeroning Basa Jawa kang nuduhaké jeneng utawa aran barang lan apa waé kang dianggep barang. Sajeroning tatananing ukara, tembung aran tembung kang bisa dadi jejer (subyek) lan lèsan (obyek). Kayadéné sajeroning paramasastra Basa Indonésia, tembung aran ing paramasastra Basa Jawa uga ora owah sanadyan gunggungé barang punjul siji (jamak).

Tuladha:
 Aku pancèn raket banget karo Bayu.
 Sekolahanku nganakaké kagiyatan kémah kanggo nrima anggota penggalang anyar.

Pandhapuking tembung aran 
Tembung aran dibédhakaké dadi rong golongan, yaiku:
 Tembung aran kang maujud (wanguné kasat mata)
 Tembung aran kang ora maujud

Rujukan

Deleng uga 
 Tembung

Pranala njaba 
 Situs Ki Demang

Wacan 
 DR. Purwadi, M.Hum. et al Tata Basa Jawa Penerbit Media Abadi, Yogyakarta ISBN 979-3525-50-9

 
Paramasastra
Sawisé érupsi gunung geni Eyjafjallajökull ing tanggal 14 April 2010, lalu lintas udara sadhuwuring Éropa Lor dadi amburadul. Perkara iki njalari yutanan para penumpang montor mabur dadi kedampar.

Érupsi iki dumadi sangisoring ès gletser, lan banyu anyep saka ès sing lèlèh njendhelaké lava kanthi gelis lan njalari fragmèn-fragmèn iku dadi kaca sing kagawa déning angina. Barang-barang iki karo gedhéné érupsi nggawé awu awan sing mbebayani banget kanggo lalu lintas udara.

Akibaté, pamaburan dadi katundha ing Ostenrik, Bèlgi, Britania Raya, Republik Ceko, Dhènemarken, Éstlan, Kapuloan Pharur, Finlan, Jerman, Honggari, Èslan, Irlandia, Kroasia, Lètlan, Litowen, Luksemburg, Malta, Moldova, Nurwègen, Polen, Prancis, Ruslan, Slowak, Slowén, Spanyol, Swèdhen, Switserlan lan Walanda, mawa akèh lapangan mabur ing Éropa sing ditutup.

Rujukan 

2010
Rura asalipun saking tembung rurah ingkang tegesipun risak, bibrah. Rura basa punika basa ingkang risak utawi bibrah, awit boten pinanggih nalar. Sanadyan makaten, yem kaleresaken malah boten limrah. Kanthi prasajaning ukara kénging dipuntegesi bilih rura basa punika basa ingkang lepat, nanging sampun kelajeng kaprah.

Tuladha: adang sega, ngenam klasa, menek klapa, nguleg sambel, mikul dhawet, nulis layang.
Baliswara punika urutaning tembung ingkang sinusun walik. Tembung ingkang suka katrangan manggen ing sangajenging tembung ingkang katerangaken.
Tembung wilangan (Basa Indonésia: kata bilangan utawa numeralia) punika satunggiling tembung wonten ing Basa Jawi ingkang mratélakaken cacahing barang utawi undha-usuk urutanipun. Tembung wilangan saged kapérang dados:
 Tembung wilangan ingkang mratélakaken cacah, kalebet tembung wilangan babon, wilangan pecahan.
 Tembung wilangan ingkang mratélakaken urutan (tembung wilangan susun)
 Tembung wilangan ingkang dèrèng cetha

Sanèsipun tembung wilangan ingkang kasebat ing nginggil taksih wonten sauntawis tembung wilangan sanès kados ta wilangan Romawi lan wilangan ingkang mratélakaken wayah (jam).

 
Artikel mawa basa krama
Rimbag inggih punika pangowahan tembung lingga kanthi muwuhi ater-ater, seselan, saha panambang, punapadene imbuhan rangkep. Imbuhan ingkang manggènipun ing sangajenging tembung namanipun ater-ater, déné ingkang manggènipun ing tengah dipunsebat seselan, lan manawi manggènipun ing sawingkinging tembung namanipun panambang, déné yèn manggènipun ing ngajeng saha wingking utawi ngajeng, tengah, wingking namanipun imbuhan rangkep.

Paramasastra
Basa Jawa
Artikel mawa basa krama
Surya bisa ngrujuk marang:
Jeneng liya saka: Srengéngé
Paraga wayang Bathara Surya
Paraga wayang Suryatmaja (putra Bathara Surya)

Liya-liya:
Pasuryan: Rai
Wewataké wayang iku béda-béda miturut wangun pasuryan, jinis lan sunggingané.

Miturut wanguné: a. Dhingkluk; sabar, sarèh, wicaksana, waspada. b. Lancap:kendel, brangasan, siyaga lan waspada. c. Mrongos, mendelik:galak, brangasan, gampang nesu, ugal-ugalan.

Wewataké wayang miturut jinisé: a. Satriya:alus, luhur, sabar, luruh, dhemen tetulung, siyaga, wicaksana. b. Buta: kasar, gumedhé, brangasan, ugal-ugalan, gampang nesu. c. Kethèk: pencilakan, usil, seneng ngrusuhi.

Wewataké wayang miturut sunggingané: a. Putih, kuning, ireng; tandhané becik lan suci. b. Abang; tandhane kendel, brangasan. c. Biru;tandhané jirèh.

Uga delengen 
 Wayang
 Pratélan paraga wayang

Wayang
Tembung kriya (sajeroning Basa Indonésia:  utawa verba), iku kabèh tembung kang nyatakaké solah bawa, tingkah laku utawa tumandang gawé, ngayahi pagawéan. Sajeroning tata ukara, tembung kriya iku kang dadi wasesa (predikat). Umpamané lungguh, mangan lan sapanunggalané. Tembung kriya kang isih kudu diwènèhi katrangan supaya dadi cetha diarani 'tembung kriya mawa lèsan' (Basa Indonésia: ), tuladhané antarané tembung nabrak, menthung, nyiram, nagih, nuthuk lan sapanunggalané. Déné tembung kriya kang wis cetha tanpa diwènèhi katrangan ingaran tembung kriya tanpa lèsan. Tuladhané: adus, mangan, udud, nulis, nggambar lan sapanunggalané.

Tembung kriya bisa dibédakaké:
 Kriya lingga, yaiku tembung kriya kang nalika dadi wasesa ora kudu diowahi utawa ditambah dhisik. Conto: linggih, adus.
 Kriya owah, yaiku tembung kriya kang diowahi nalika dadi wasesa. Tembung kriya owah iki antarané awujud:
 Tembung tanduk
 Tembung tanggap
 Tembung pakon
 Tembung tandang lan sananta
 Tembung sabawa

Rujukan
Ngontragake gunung iku paribasan sing  tegesé wong cilik asor bisa ngalahaké wong luhur utawa gedhé, nganti gawé cingak lan kageté wong akèh.

Uga delengen 
 Paribasa lan Saloka Jawa

Paribasan Jawa
Balésari iku désa ing Kacamatan Bansari, Kabupatèn Temanggung, Provinsi Jawa Tengah, Indonésia.

Rujukan

Uga delengen 
 Bansari, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Tembung tumrap gamelan iku sawatara tembung sing dianggo ing donya gendhing lan gamelan. Tembung-tembung mau antarané:

 Bawa: tembang kanggo mbukani gendhing. 
 Buka: wiwitané nembang. 
 Buka celuk: bukaning gendhing mung njupuk saperangane tembang. 
 Cakepan: unèn-unèn utawi tetembungan sing dienggo ing tembang. 
 Cengkok: eluk-eluking swara ing lelagon tembang. 
 Gendhing: lelagoning gamelan. 
 Gérongan: tetembangan bareng karo gamelan. 
 Laras: runtuting swara sing bener.
 Mathet: nyekel, mejet nganggo driji, telapakan,sikut pinggir wilahane gamelan sawisé ditabuh 
 Niyaga: tukang nabuh gamelan. 
 Pathet: endhek dhuwuring swara ing gamelan. 
 Pelog: larasing gamelan. 
 Plangkan: jagrag sanggan kendhang. 
 Pluntur: tali kanggo nyangga rericikaning gamelan. 
 Rancakan: jagrag sanggan bonang, kethuk, kenong. 
 Sarancak: saprangkat(tumrap gamelan). 
 Senggakan:unèn-unèn mawa lagu ing tengahing tembang. 
 Sindhèn: wong kang gawéané nembang mbarengi gamelan. 
 Slendra: larasing gamelan. 
 Suluk pathetan: kidungan pratandha arep ganti pathet. 
 Suwuk: lèrèn, sirep (tumrap gamelan). 
 Waranggana: sindhèn, pasindhèn. 
 Wilet: sambunging swara sing sarwa laras. 
 Wirama: ukuran kendho kencenging nabuh gamelan.

Uga delengen
 Gamelan
 Gendhing
 Basa Jawa Pepak
 Tembung

Tembung
Gamelan
Gendhing
Tembung ing pawayangan iku sawatara tembung Basa Jawa sing kerep dianggo (istilah) sajeroning donya pawayangan lan utawa ing donya padhalangan. Tembung-tembung mau antarané:

 Ada-ada: kidungané dhalang arep nyritakake wayang. 
 Antawacana: lagu cengkoké swara siji-sijiné wayang. 
 Bala tengen: bangsa prajurit kang disandhing ing kelir sisih tengen. 
 Bala kiwa: bangsa prajurit kang disandhing ing kelir sisih kiwa. 
 Bléncong:diyan kanggo madhangi wayang. 
 Bodholan: padha mangkate wadyabala. 
 Cempala: kayu penthol kanggo ngepraki wayang. 
 Gara-gara: wetuné Semar, Gareng, Petruk. 
 Jejer: lagi madeg padha rembugan. 
 Kecrèk, kepyak: prabot(wesi) sing ngetokaké swara crek-crek. 
 Kelir: lawon putih kanggo nampani wayanganing wayang. 
 Perang brubuh: perang amuk-amukan akèh pepati. 
 Perang gagal: perang wadyabala durung ana pepati. 
 Perang kembang: perangé buta karo satriya. 
 Sabetan: patrapé dhalang nglakokaké wayang. 
 Sulukan: ada-ada. 
 Talu: uyon-uyon ngarepake wiwit jejer.

Uga delengen
 Basa Jawa Pepak

Tembung
Wayang
Petung panca sudo kanggo meruhi ala lan becike jejodhohane wong lanang lan wong wadon. Petung iki dijupukake saka neptune dina 7 (pitu) lan pasaran 5(lima).
Neptune dina:a. Senen:neptune 4. b. Selasa:neptune 3. c. Rebo:neptune 7. d. Kemis:neptune 8. e. Jumat:neptune 6. f. Sabtu:neptune 9. g. Minggu:neptune 5. Neptune pasaran:a. Pahing:neptune 9. b. Pon:neptune 7. c. Wage:neptune 4. d. Kliwon:neptune 8. e. Legi:neptune 5.
Petung panca suda iku tinggalane para leluhur, kang tekan nganti saiki isih kerep digunakake.
Balépanjang iku désa ing Kacamatan Baturetna, Kabupatèn Wanagiri, Jawa Tengah.

Réferènsi 

Désa ing Kabupatèn Wanagiri
Désa ing Jawa Tengah
Baturetna, Wanagiri
Brekat iku désa ing Kacamatan Tarub, Kabupatèn Tegal, Jawa Tengah.

Réferènsi 

Désa ing Kabupatèn Tegal
Désa ing Jawa Tengah
Tarub, Tegal
Albert Arnold Gore Jr. (lair 31 Maret 1948 ing Washington, D.C.) iku pulitikus Amérika Sarékat sing mengku kalungguhan minangka wakil présidhèn angka 45 ing mangsa papréntahan Présidhèn Bill Clinton, wiwit taun 1993 nganti 2001. Ing taun 2000 dhèwèké maju sajeroning pamilihan présidhèn AS nanging dikalahaké déning George W. Bush sajeroning sawiji pemilu sing ketat banget lan kontroversial. Gore duwé gunggung swara pemilih paling akèh, nanging ora kapilih minangka Présidhèn AS amarga kalah saka Bush sajeroning cacahing swara èlèktoral.

Sawisé pemilu 2000, Gore dadi siji dirèktur prusahaan AS, Generation Investment Management.
Gore dikenal kanthi wicarané ngenani masalah owah-owahan iklim. Gore tampil sajeroning An Inconvenient Truth, siji filem dokumenter taun 2006 panampa bebungah Academy Award sing carita ngenani pemanasan global. Ing tanggal 12 Oktober 2007, Al Gore diumumaké minangka pamenang anugerah Bebungah Nobel bebarengan karo Intergovernmental Panel on Climate Change "amarga pangudiné sajeroning yasa lan nyebar luasaké kawruh ngenani owah-owahan iklim sing disebabaké manungsa sarta sajeroning ngrintis langkah-langkah sing diperlokaké kanggo nglawan owah=owahan mau."

Pranala njaba 
 Situs web resmi

Lair 1948
Wakil Présidhèn Amérika Sarékat
Senator Amérika Sarékat
Pamenang Bebungah Nobel Bedhamèn
Theodore Roosevelt, Jr. () iku Présidhèn Amérika Sarékat angka 26. Mengku kalungguhan kaping pindho ing taun 1901 nganti 1909. Sadurungé dadi présidhèn Roosevelt iku wakil présidhèn Amérika Sarékat nalika jaman Présidhèn William McKinley.

Theodore Roosevelt dikenal uga kanthi peparab T.R., lan ing kalangan masarakat dikenal minangka Teddy (sanadyan dhèwèké ora seneng jeneng undang-undangan iki). Jeneng bonékah dolanan bruwang Teddy njupuk saka jenengé présidhèn iki amarga nalika ajag kéwan dhèwèké ora gelem matèni anak bruwang.

Jabatan présidhèn ingtampa nalika dhèwèké ngganti kalungguhan présidhèn Willdhèwèkém McKinley kang kaprejaya.

Ing yuswa 42 taun, Roosevelt dadi présidhèn Amérika Sarékat kang paling anom. Roosevelt asal saka Parté Républik.

Ing mangsa kalungguhan pisanan dhèwèké ora duwé wakil présidhèn, banjur ing mangsa kalungguhan kaloro dhèwèké ingdhampingi d’ening wakil présidhèn Charles W. Fairbanks.

Présidhèn iki isih sadulur cedhak karo présidhèn Franklin Delano Roosevelt, Présidhèn Amérika angka 32.

Wiwitan karir 

Theodore Roosevelt inglairaké ing kutha New York ing 27 Oktober 1858. Dhèwèké asal saka kulawarga kang sugih. 
Sadurungé dadi présidhèn, Theodore Roosevelt wis duwé pengalaman kang jembar. Dhèwèké tau dadi anggota Parlemen praja New York, anggota Jawatan Kapegawéyan Pamaréntah Amérika Sarékat, Ketua Dewan Pulisi New York, Letnan Kolonel sajeroning perang Spanyol Amérika, Gubemur New York, dan Wakil Présidhèn Amérika.

Mangsa kapresidhènan 
Ing taun 1901 wektu Présidhèn William McKinley tilar donya déné ditémbak sawijining téroris.  
Wektu semana, dhèwèké dadi Présidhèn Amérika kang paling anom dalam sajarah Amérika Sarékat.
Minangka Présidhèn, Theodore Roosevelt duwé panemu yèn pamaréntah kudu;
 Dadi penengah antara faktor-faktor ékonomi kang bertentangan ing Amérika,mligi antara golongan majikan lan buruh.
 Njamin kaadilan tumrap saben wong lan ora botsih. 
Lan présidhèn minangka "pemimpin rakyat" kudu njupuk tindakan apa waé kanggo kapentingan rakyat kajaba tindakan-tindakan kang kanthi tegas dipenggak hukum utawa Konstitusi.

Présidhèn Theodore Roosevelt njaga supaya perusahaan-perusahaan gedhé aja nganti dolanan pulitik lan dhèwèké meksa pembubaran perusahan-perusahaan gedhé, amarga nglanggar undang-undang antimonopoli.

Silsilah 

Présidhèn Amérika Sarékat
Wakil Présidhèn Amérika Sarékat
Pamenang Bebungah Nobel Bedhamèn
Lair 1858
Ing ngisor iki wujud pratélan Wakil Présidhèn Amérika Sarékat
Basa Slavik Wétan iku siji sub-golongan basa Slavik kang mligi dituturaké ing wewengkon tilas Kamaharajan Ruslan lan para pendahulunya. Basa-basa kang éwoning iki antarané:

 Basa Ruslan
 Basa Ukraina
 Basa Bélarus

Uga delengen 
 Basa Slavik
 Basa Slavik Kulon
Basa Slavik Kidul iku salah siji saka telung rumpun Basa Slavik. Sing liyané yakuwi rumpun Basa Slavik Wétan lan Basa Slavik Kulon. Gunggung penutur Basa-Basa Slavik Kidul ana kurang luwih 30 yuta jiwa lan sapérangan gedhé manggon ing tlatah Balkan.

Basa Slavik Kidul dipérang manèh dadi golongan kulon lan wétan.

Klasifikasi Basa Slavik Kidul:

Basa Indo-Éropa
Basa Slavik (+/- 317 yuta penutur)
Basa-Basa Slavik Kidul (+/- 30 yuta)
Kelompok Wétan:
Basa Bulgaria (+/- 9 yuta)
Basa Makedonia (+/- 2 yuta)
Basa Slavik Gerejawi Kuna (Old Church Slavonic) (sawijining Basa liturgis)
Kelompok Kulon:
Basa Slowén (+/- 2 yuta)
Basa Bosnia (+/- 2 yuta)
Basa Kroasia (+/- 6 yuta)
Basa Serbia (+/- 9 yuta)
Banjarsari iku désa ing Kacamatan Bejen, Kabupatèn Temanggung, Provinsi Jawa Tengah, Indonésia.
Désa Banjarsari dumunung ing èlevasi rata-rata 600 m saka lumahing sagara lan leté 3 km saka kutha krajan Kacamatan Bejen lan 35 km saka kutha krajan Kabupatèn. Kanthi jembar wewengkon 111 ha kapérang dadi lahan sawah 64 ha lan lahan dudu sawah 47 ha. Saka lahan dudu sawah dipigunakaké kanggo yasan/pekarangan, tegal/huma, alas nagara/rakyat, lan lahan liyané.

Rujukan

Uga delengen 
 Bejen, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
 Blog Kecamatan Bejen
Bejen  iku salah sawijining désa  ing Kacamatan Bejen, Kabupatèn Temanggung, Provinsi Jawa Tengah, Indonésia.  Désa iki jembaré: 574 ha kanthi sing ndunungi watara  2.297 jiwa.

Géografi
Salah siji saka 14 désa ing Kacamatan Bejen yaiku Désa Bejen sing dumunung ing èlevasi 600 m saka lumahing sagara lan leté 34 km saka kutha krajan Kabupatèn Temanggung. Désa iki jembaré 574 ha kapérang dadi lahan sawah 63 ha lan lahan dudu sawah 511 ha. Ing désa Bejen ana  8 dhusun, dumadi saka 8 Rukun warga (RW) lan 14 Rukun tetangga (RT) lan gunggung 655 Rumah tangga.

Démografi
Padunung désa Bejen cacahé 2.297 jiwa dumadi saka 1.155 jiwa sing ndunungi lanang lan 1.142 jiwa wadon. Padunung umur 10 taun munggah duwé pagawéan minangka tani tuwuhan pangan, peternak, tani pakebonan, indhustri pengolahan, yasan, dedagangan, hotèl & restoran, pengangkutan & komunikasi, lan jasa-jasa.

Ékonomi
Tuwuhan pangan sing dibudidaya ing désa iki wujud pari lan jagung. Tuwuhan sayuran lan woh-wohan uga dikembangaké kaya ta durèn, rambutan, jambu wiji, gedhang lan katès. Déné tuwuhan pakebonan sing dikembangaké wujud kopi lan cengkèh. Sato iwèn sing dikembangaké ing désa iki wujud sapi, kebo, wedhus/domba, pitik buras, pitik Ras lan bèbèk.

Pendhidhikan
Padunung umur sadhuwuring 5 taun sing tamat PT/Universitas 47 jiwa, tamat Akademi 28, tamat SLTA/sadrajad 162, tamat SLTP/ sadrajad 319, tamat SD/sadrajad 839, ora tamat SD-, durung tamat SD 279 lan durung/ ora sekolah 136. Kanggo sarana pendhidhikan ana 2 unit TK, 1 unit SD, 1 unit SMP/Mts.

Rujukan

Deleng uga 
 Bejen, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
 Blog Kacamatan Bejen
Congkrang  iku salah siji désa  ing Kacamatan Bejen, Kabupatèn Temanggung, Provinsi Jawa Tengah, Indonésia.   Désa iki wewatesan:

Rujukan

Uga delengen 
 Bejen, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
 Blog Kecamatan Bejen
Gandasuli iku désa ing Kacamatan Bulu, Kabupatèn Temanggung, Provinsi Jawa Tengah, Indonésia.

Patilasan
Ing désa iki ana runtuhan Candhi Gandasuli. Ing kéné uga katemokaké Prasasti Gandasuli, tinggalan jaman Karajan Mataram Kuna

Rujukan

Deleng uga 
 Bulu, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Bantir iku salah siji désa ing Kacamatan Candhirata, Kabupatèn Temanggung, Provinsi Jawa Tengah, Indonésia.

Rujukan

Uga delengen 
 Candhirata, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Hanoi (Basa Viètnam: Hà Nội), prakiran populasi 3.500.800 jiwa (1997), iku kutha krajan Viètnam lan biyèné kutha krajan Viètnam Lor saka taun 1954 tekan taun 1976. Kutha iki ana ing sisih tengen Kali Merah. Indhustri kang diasilaké Viètnam ya iku peralatan mesin, plywood, tèkstil, kimia lan rajutan tangan.

Hanoi dadi kutha krajan Viètnam nalika abad kaping 7. Jenengé kang asalé saka basa Mandarin, Đông Kinh, dadi Tonkin lan dipigunakaké bangsa Éropah marang saindhenging wewengkon Viètnam. Hanoi dijajah Prancis taun 1873 lan dipasrahké sepuluh taun sabanjuré. Hanoi dadi kutha krajan Indochina Prancis sawisé taun 1887.

Hanoi dijajah Jepang taun 1940, lan dibebasaké taun 1945, nalika dadi pusat papréntahan Viètnam. Saka taun 1946 tekan taun 1954, Hanoi dadi papan perlawanan sengit antarané Prancis lan bala Viètnam. Wiwit wektu iku, Hanoi dadi kutha krajan Viètnam Lor.

Sakwéné Perang Viètnam sarana transportasi Hanoi kaganggu déning pangeboman kreteg lan rèl sepur, nanging kanthi rikat bisa didandani. Sawisé perang rampung, Hanoi dadi kutha krajan kabèh wewengkon Viètnam nalika Viètnam pérangan Lor lan Kidul manunggal tanggal 2 Juli 1976.

Ing kutha Hanoi ana Universitas Nasional Viètnam (biyèné Universitas Hanoi), mausoleum Ho Chi Minh, Museum Sajarah Nasional, Museum Revolusi lan sapérangan monumèn sajarah.

Kutha krajan
Viètnam
Cina (ngoko), Cinten (krama) utawi ugi dipunwastani Tyonghoa (basa kaliyan tiyangipun), Tyongkok (nagari) ing basa Indonésia, punika satunggiling nagari ing Asia Wétan.

Disambiguasi 
 Cina minangka tlatah kabudayan, géografi, lan pemukiman ing Asia Wétan. 
 Bangsa Cina, ya iku wong saka ètnis lan/utawa kabangsan Cina.
 Républik Rakyat Cina (RRC), sawijining nagara sing diadegaké ing taun 1949 lan saiki mréntah tlatah Cina dharatan, Hong Kong, lan Makau. 
 Républik Cina (ROC), sawijining nagara sing diadegaké ing dharatan Cina ing taun 1912 lan pindhah lokasi ing taun 1949, saiki mréntah tlatah Taiwan, Penghu, Jinmen, Kapuloan Matsu, Kapuloan Pratas, lan sawatara pulo-pulo liyané. 
 Cina Dharatan, iku istilah sing tegesé area géografis Cina sajabané Dhaérah Administrasi Khusus ya iku Hong Kong lan Makau, lan pulo Taiwan lan kapuloan liyané sing diprintah déning Républik Cina.
Sagara Cina Kidul ya iku sagara pinggir minangka pérangané Samodra Pasifik sing nyakup laladan saka Singgapur nganti Selat Taiwan; watara 3.500.000 km² jembaré. Minangka badan sagara gedhé angka enem, sagara iki nglimputi kapuloan sing dumadi saka atusan pulo. Sagara iki mligi diarani Sagara Kidul ing dharatan Cina.

Jeneng 
Ing September 2012, Présidhèn Filipina Benigno Aquino III nandatangani Perintah Administratif No. 29 wajibaké saben kabèh badan pemerintah gawé jeneng "Sagara Filipina Kulon" kanggé nyebut tlatah Sagara Cina Kidul ing tlatah zona ékonomi eksklusif Filipina lan ngutus National Mapping and Resource Information Authority (NAMRIA) kanggé gawé jeneng iki ing peta-peta resmi.

Ing Juli 2017, Indonésia ganti jeneng wates lor saka zona ékonomi eksklusif ing Sagara Cina Kidul weké dhéwé dadhi "Sagara Natuna Lor" sing ana ing sisih lor KapuloanNatuna, sing duwé wates karo ZEE kidul Vietnam dan sapérangan kidul Sagara Cina Kidul. Dadhiné, Indonésia uwis wènèhi jeneng kanggé tlatah banyu sing ing jero Sagara Cina Kidul, ya iku Sagara Natuna, antarané Kapuloan Natuna karo KapuloanLingga lan Kapuloan Tambelan, uga Sagara Natuna Lor antarané Kapuloan Natuna dan Cape Cà Mau sing ana ing ujung kidul Delta Meking ing Vietnam.

Géografi 
Biro Hidrografi Internasional (International Hydrographic Bureau) ndefinisèkaké sagara iki mbentang ing arah kidul-kulon tekan wétan sagara, sing wates kidulé 3° Lintang Kidul antara Sumatra Kidul lan Kalimantan (Selat Karimata), lan wates loré ya iku Selat Taiwan saka ujung lor Taiwan nganti pasisir Fujian ing Cina Dharatan.

Nagara-nagara lan wewengkon sing wewatesan karo sagara iki antarané: Républik Rakyat Cina, Makau, Hong Kong, Républik Cina (Taiwan), Filipina, Malaysia, Brunei, Indonésia lan Vietnam.

Kapuloan 
Ing sagara iki, ana punjul 200 pulo lan karang sing diidentifikasi, akèh-akèhé ing laladan Kapuloan Spratly. Kapuloan Spratly kasebar 810 nganti 900 km sing ngambah watara 175 fitur insuler sing diidentifikasi, sing gedhé dhéwé dadi Kapuloan Taiping (Itu Aba) sing dawané 1,3 km lan kanthi elevasi 3,8 m.

Uga delengen 
 Pratélan Kapuloan ing Sagara Cina Kidul

Rujukan

Pranala njaba 
 South China Sea Virtual Library
 Weekly Piracy Report
 South China News

Natuna Lor
Sagara ing Républik Rakyat Cina
Kandang iku désa ing Kacamatan Comal, kabupatèn Pemalang, Provinsi Jawa Tengah, Indonésia.

Uga delengen 
 Comal, Pemalang
 Kabupatèn Pemalang

Pranala njaba 
 Situs resmi Kabupatèn Pemalang
Tumbal iku désa ing Kacamatan Comal, Kabupatèn Pemalang, Jawa Tengah.

Réferènsi 

Désa ing Kabupatèn Pemalang
Désa ing Jawa Tengah
Comal, Pemalang
Banyumudal iku désa ing Kecamatan Moga, kabupatèn Pemalang, Provinsi Jawa Tengah, Indonésia.

Ing désa Banyumudal iki ana papan wisata 'Cepakawulung', wujud alas pinus kanthi akèh sumber banyuné.

Uga delengen
 Moga, Pemalang
 Kabupatèn Pemalang

Rujukan

Pranala njaba
 Situs resmi Kabupatèn Pemalang
Gendowang iku désa ing Kacamatan Moga, kabupatèn Pemalang, Provinsi Jawa Tengah, Indonésia.

Uga delengen 
 Moga, Pemalang
 Kabupatèn Pemalang

Pranala njaba 
 Situs resmi Kabupatèn Pemalang
Mandiraja iku désa ing Kacamatan Moga, kabupatèn Pemalang, Provinsi Jawa Tengah, Indonésia.

Ing désa Mandiraja iki ana siji papan wisata awujud grojogan 'Curug Sipendok' sing dhuwuré 7 mèter lan dumunung watara 50 kilomèter arah kidul-kulon saka kutha Pemalang.

Uga delengen 
 Moga, Pemalang
 Kabupatèn Pemalang

Rujukan

Pranala njaba 
 Situs resmi Kabupatèn Pemalang
Moga iku désa ing Kacamatan Moga, kabupatèn Pemalang, Provinsi Jawa Tengah, Indonésia.

Ing désa iki ana siji papan wisata wujud kolam kanggo nglangi lan istirahat 'Bèji Moga' sing dunungé watara 41 kilomèter kidulé kutha Pemalang.

Uga delengen 
 Moga, Pemalang
 Kabupatèn Pemalang

Rujukan

Pranala njaba 
 Situs resmi Kabupatèn Pemalang
Bojongbata inggih punika salah satunggalipun désa utawi kalurahan ing Kacamatan Pemalang, kabupatèn Pemalang, Provinsi Jawa Tengah, Indonésia.

Kalurahan Bojongbata gadhah wiyar:-km2 kanthi sing ndunungi-jiwa. Désa punika wewatesan:

Pirsanen ugi 
 Pemalang, Pemalang
 Kabupatèn Pemalang

Pranala njawi 
 Situs resmi Kabupatèn Pemalang

Cathetan suku 

Artikel mawa basa krama
Widuri iku désa ing Kacamatan Pemalang, kabupatèn Pemalang, Provinsi Jawa Tengah, Indonésia.

Ing désa Widuri iki ana siji papan wisata awujud pasisir 'Pasisir Widuri' sing dunungé kurang luwih 3 kilomèter saloré Kutha Pemalang.

Uga delengen 
 Pemalang, Pemalang
 Kabupatèn Pemalang

Pranala njaba 
 Situs resmi Kabupatèn Pemalang
Boeloe iku désa ing Kacamatan Petarukan, kabupatèn Pemalang, Provinsi Jawa Tengah, Indonésia.

Désa iki jembaré: 143.546 ha kanthi sing ndunungi watara 5737 jiwa.
Désa iki dumadi saka 2 RW lan 20 RT

Uga delengen 
 Petarukan, Pemalang
 Kabupatèn Pemalang

Réferènsi

Pranala njaba 
 Situs resmi Kabupatèn Pemalang
 Peta
Banaran iku désa ing Kacamatan Gemawang, Kabupatèn Temanggung, Provinsi Jawa Tengah, Indonésia.

Rujukan

Uga delengen 
 Gemawang, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Barang  iku salah sawijining désa  ing Kacamatan Jumo, Kabupatèn Temanggung, Provinsi Jawa Tengah, Indonésia.   Lokasi désa Barang kurang luwih 3 km sawétané Ngadireja. Saka désa iki bisa mirsani Gunung Sindoro ing sisih kulon, Gunung Sumbing ing sisih kidul lan Gunung Merapi ing sisih kidul-wétan.
Désa Barang dumadi saka telung pemukiman ya iku: Barang Wétan, Barang Kulon lan Bawang.  Désa iki wewatesan:

Rujukan

Uga delengen 
 Jumo, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Gandon  iku salah siji désa  ing Kacamatan Kaloran, Kabupatèn Temanggung, Provinsi Jawa Tengah, Indonésia.

Rujukan

Uga delengen 
 Kaloran, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Gandulan iku désa ing Kacamatan Kaloran, Kabupatèn Temanggung, Provinsi Jawa Tengah, Indonésia.   Désa iki wewatesan:

Pangupa Jiwa
Tiyang ngagesang ing désa punika kathah ingkang ndamel bata kanggé salah satunggaling pangupa jiwa. Lajeng, sanèsipun tiyang sami ndamel bata, ugi ingkang dados tani lan bakulan wonten peken.

Rujukan

Uga delengen 
 Kaloran, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Andrew Darwis ya iku ingkang ngadekaken (founder) komunitas online ingkang paling ageng wonten Indonesia Kaskus liwat situs Kaskus.us ingkang sapunika nggadah anggota kabehe luweh saking 1,6 juta member. Andrew sapunika uga dadi Chief Technology Officer (CTO) PT Darta Media Indonesia (Kaskus) lan uga owner Kaskus Network liwat PT Darta Media Indonesia.

Ngarso Ngilmu 

 SD: Tarakanita Pluit Jakarta
 SMP: Tarakanita Pluit Jakarta
 SMA: Gandhi National School, Ancol '98 Jakarta
 Universitas : Universitas Bina Nusantara
 Universitas : Multimedia & Web Design, Art Institute of Seattle, 2003
 Universitas : Computer Science, City University '06

Ngedekno Kaskus 

Andrew ngadekaken Kaskus ing 6 November 1999 wonten negoro Amérika. Namung sapunika sedoyo server lan operasionale sampun dipindah sedoyo wonten Jakarta, Indonesia.

Anugerah 

 2009: Indosat : KASKUS - The Online Inspiring Award 2009

Sumber Panulisan 

 Andrew Darwis Berjuang Kembangkan Kaskus 
 Andrew Darwis Sang Pendiri Kaskus 
 Andrew Darwis Membangun Bisnis Internet Bersama Pengguna
 Profil Andrew Darwis di Linkedin
 Profil Andrew Darwis di facebook di facebook
 Profil Andrew Darwis di Kaskus 
 Profil Andrew Darwis di Kaskus 
 Profil Andrew Darwis di Kaskus 
 Profil Andrew Darwis di Kaskus 
 Alumni Data

Wong Jakarta
Pengusaha

en:Andrew Darwis
Tretep  iku salah sawijining désa  ing Kacamatan Tretep, Kabupatèn Temanggung, Provinsi Jawa Tengah, Indonésia.   Désa iki wewatesan:

Géografi lan démografi
Désa Tretep  sing dumunung ing èlevasi 1.176 m saka lumahing sagara lan leté 1 km saka kutha krajan kacamatan Tretep lan 40 km saka kutha krajan Kabupatèn. Désa iki jembaré 301 ha sing kapérang dadi lahan sawah – ha lan lahan dudu sawah 301 ha. Saka  Lahan dudu sawah dipigunakaké kanggo Wangunan/pekarangan, tegal/huma, lan alas nagara.
Ing Désa Tretep ana  3 dhusun sing dumadi saka  3 Rukun warga (RW) lan 10 Rukun tetangga (RT) lan 490 Rumah tangga. Cacahing sing ndunungi 2.006 jiwa dumadi saka 490 jiwa lanang lan 985 jiwa wadon.

Ékonomi lan sosial
Padunung duwé panguripan minangka wong tani tuwuhan pangan, perkebunan, indhustri pangolahan, yasan, dedagangan, hotèl & restoran,Pengangkutan & komunikasi lan jasa-jasa liyané.
Sajeroning babagan pendhidhikan, cacahing sing ndunungi umur sadhuwuring 5 taun sing lulus PT/Universitas 20 jiwa, Tamat Akademi 10 jiwa, Tamat SLTA/sadrajat 132 jiwa, tamat SLTP/ sadrajat 191 jiwa, Tamat SD/sadrajat 1.298 jiwa, Ora tamat SD 38 jiwa, Durung tamat SD 254 jiwa lan durung/ ora sekolah 71 jiwa. Kanggo sarana pendhidhikan ana 1 unit TK, 1 unit SD, 1 unit SMP dan-unit SMU. Babagan kaséhatan ana Prasarana kaséhatan 1 unit Puskesmas,-Puskesmas pembantu, 4 unit Posyandu lan-unit Polides.
Sato iwèn sing dibudidaya ing désa iki wujud Sapi, wedhus/domba, lan pitik buras.

Rujukan

Uga delengen 
 Tretep, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
 Profil désa Tretep
Tembung tanduk yaiku tembung lingga sajeroning Basa Jawa kang olèh ater-ater hanuswara (m-, n-, lan ny-). Ana telung jinis tembung tanduk, yaiku:
 Tembung tanduk kriya wantah, yaiku tembung kang ora olèh panambang. Tuladha: maju, ngadeg, nyapu.
 Tembung tanduk i- kriya, yaiku tembung tanduk kang olèh panambang i. Tuladha: nulungi, ngumbahi, nyaponi.
 Tembung tanduk ke- kriya, yaiku tembung tanduk kang diwèmèhi panambang -ké utawa -aké. Tuladha: nyèlèhaké, nuduhaké, mbalèkaké.

Rujukan
Tembung tanggap yaiku tembung lingga sajeroning Basa Jawa kang diwuwuhi ater-ater tripurusa (dak-, ko-, lan di-) lan seselan -in.  Jinisé tembung tanggap ana papat<ref>Kawruh Basa Jawa Pepak anggitan Daryanto S.S.</ref>.
 Tembung tanggap tripurusa, yaiku tembung lingga kang diwuwuhi ater-ater tripurusa. Tuladha: dakpangan, kojupuk, dibalangi.
 Tembung tanggap na'', yaiku kang diwuwuhi seselan -in. Tuladha: tinulis, sinengkakaké.
 Tembung tanggap tarung, yaiku tembung dwilingga kang diwuwuhi seselan in tripurusa. Tuladha: sawang-sinawang, serat-sinerat.
 Tembung tanggap ka, yaiku tembung tanggap kang diwuwuhi ater-ater angka . Tuladha: kaobong, kagéndhong.

Rujukan
Tembung lingga iku tembung sing durung owah saka asalé (tembung asal). Tembung lingga duwé teges kang bisa béda nalika wis diwènèhi wuwuhan (ater-ater, sisipan, utawa panambang) kang banjur dadi Tembung Andhahan. Saben tembung lingga bisa ndadèkaké tembung andhahan.

Tuladha:
 sapu
 pangan
 arit
 tuku
 pacul
 lsp

Tembung lingga semu 
Tembung lingga semu yaiku ambalan semu wangun basa sing nuduhaké tembung ambal murni. Wangun iki ora bisa dipisahaké, ora nuduhaké makna kaya makna tembung ulang murni racaké. lingga semu dibedakaké dadi loro, yaiku:

. tembung ambal semu sing bisa dilacak
 ula-ula
 aling-aling
 undur-undur
 uget-uget
 tembung ambal sing ora bisa dilacak
 ali-ali
 alang-alang
 api-api

Cathetan sikil

Pirsanana uga 
 Panambang
 Ater-ater
 Seselan

Tembung
Tembung lingga

eo:Radiko#Lingvo
Cemara (Cemoro), iku salah siji désa  ing Kacamatan Wanabaya (Wonoboyo), Kabupatèn Temanggung, Provinsi Jawa Tengah, Indonésia.

Rujukan

Uga delengen 
 Wanabaya, Temanggung
 Kabupatèn Temanggung

Pranala njaba 
 Situs resmi Kabupatèn Temanggung
Bagaspati bisa tegesé:

 Paraga wayang Resi Bagaspati
 Jeneng liya saka Srengéngé